Terug in tyd deur Lynelle Clark - INK - INK Terug in tyd deur Lynelle Clark - INK
Titel: Terug in tyd deur Lynelle Clark
Datum gepubliseer: 14 Augustus 2019 Aantal woorde: 1373 28 Kere gelees ♥1 Plakkate vir die klaskamer
Internasionale Moedertaaldag word op 21 Februarie gevier. Daarom word Februarie gewy aan 'n grootskaalse bewusmakingsveldtog om mense in te lig oor die belangrikheid van moedertaalonderrig.
Hierdie nuttige inligting en ook artikels oor moedertaalonderrig, is nou alles op een plek op Afrikaans.com se webtuiste.
Ons besweer die talle mites oor moedertaalonderrig en bemagtig jou met feite.
Ons gee jou toegang tot die nuutste navorsing.
Ons gee jou raad en ondersteuning sodat jy kan seker maak jy rus jou kind toe om sy/haar volle potensiaal te onwikkel om eendag suksesvol te wees.
Ons is veral opgewonde oor die gratis kleurryke plakkate wat ons saam met ons vennote bymekaargesit het en wat op die afrikaans.com-webtuiste beskikbaar is.
Die lekkerte van leer in jou eie taal ...
Is jy een van die bevoorregtes wat in jou moedertaal kon skoolgaan? Ongelukkig is dit nie ŉ voorreg wat almal beskore is nie. Die klem op die belangrikheid van moedertaalonderrig het reeds dekades gelede navorsers se belangstelling begin prikkel en daar is meer as genoeg bewyse gelewer om met reg te kan sê: Moedertaalonderrig bevorder nie net leerderprestasie nie, maar is ook die bousteen van meertaligheid en kulturele diversiteit.
In Suid-Afrika neem ons ook jaarliks deel aan die viering van Internasionale Moedertaaldag. Hierdie dag, wat in 1999 deur UNESCO ingestel is, word sedert 2008 op 21 Februarie gevier. Ongelukkig word daar hier in ons land, met elf amptelike tale, nog nie naastenby genoeg gedoen om die voorreg van moedertaalonderrig deel te maak van elke kind se lewe nie. Talle kinders word weens kwessies soos ŉ plek in ŉ spesifieke skool, onbeskikbaarheid van leermateriaal en ouers se wanpersepsies, van hierdie voorreg ontneem.
Een van die algemeenste wanopvattings oor moedertaalonderrig is mense wat besluit dat Engels ŉ wêreldtaal is, en daarom moet hulle kinders, wat in werklikheid Afrikaans, isiXhosa, of isiZulu as huistaal het, in Engels onderrig word. Het jy geweet dat in lande soos Nederland, Duitsland, Frankryk, Japan, China en Indië word die kinders in hulle moedertaal onderrig en tog beskik hierdie lande tans oor van die grootste ekonomieë in die wêreld?
Op die moedertaalblad is daar gratis plakkate beskikbaar om af te laai en enige onderwyser of ouer kan hierdie kleurvolle plakkate gebruik om klaskamers mee op te vrolik. Daar is ook ŉ moedertaalboekie beskikbaar op die moedertaalblad wat enige ouer wat die belangrike besluit moet neem oor ŉ kind se taal van onderrig, kan bystaan. Al weet jy Afrikaans is die regte keuse vir die onderrig van jou kind of kleinkind, ken jy dalk iemand wat nog nie finaal besluit het nie. Met die boekie in die hand, is dit soveel makliker om ŉ ingeligte besluit te neem.
"Die praat van Afrikaans alleen is daarom beslis nie voldoende nie - soos so baie onkundige meningsvormers dikwels aanvoer. Dit raak ook ander stappe: gebruik, ondersteun, bevorder, uitbou, ens. En hiervoor is die steun van elke Afrikaanssprekende nodig. En natuurlik ook die wíl om die taal in stand te hou en uit te bou." - Wannie Carstens
Doendinge vir Afrikaans …
In W.A.M. Carstens en E.H. Raidt se boek, Die storie van Afrikaans uit Europa en van Afrika wat in 2017 verskyn het, word die storie van Afrikaans soos dit op drie kontinente ontwikkel het, vertel. Die boek verskyn in twee dele. In Deel 1 word die Europese verlede van Afrikaans weergegee en in Deel 2, Die Afrikageskiedenis van Afrikaans wat in 2018 verskyn, kom die Afrikaverlede van Afrikaans aan die beurt.
In Deel 2 (beskikbaar Maart 2018) is daar 'n lys van 81 stappe om te volg om Afrikaans te bevorder en uit te bou.
Hier is solank 25 van hierdie doendinge.